text: Mand sidder på bombe i sin bil
  15 november 2010 kl. 08.57
  En mand sidder netop nu i bogstaveligste forstand på en bombe i sin bil på Finlandsvej 80 i Vejle. "Rullemarie" på vej fra Skive Kaserne.
  Bilen eksploderer, hvis...
  Manden skulle angiveligt have sat sig ind i bilen til morgen for at køre væk fra adressen, da han blev opmærksom på en seddel, hvorpå der står, at bilen eksploderer, hvis startnøglen bliver drejet rundt.
  
  Rørbombe
  Hvorvidt de er fundet en bombe eller løse ledninger i bilen, melder historien ikke noget om på nuværende tidspunkt. Men der ligger en rørbombelignende genstand i bilen. 
  
  Politi: Hold jer på afstand
  Politiet beder alle holde sig i god afstand af bilen. Beboere i de omkringliggende boligblokke bliver bedt om at forblive i lejlighederne og til at tage ophold længst væk fra vejen.
  Flere informationer senere. TV Syd er på stedet.
  